Diari Oficial de la Generalitat Valenciana


Sumari del DOGV 8954, del 17-11-2020 (2020/9673)

RESOLUCIÓ de 12 de novembre de 2020, de la Direcció General de Formació Professional i Ensenyaments de Règim Especial, per la qual s'estableix el currículum del programa experimental de les matèries que formen part de les proves d'accés a cicles formatius de grau mitjà i de grau superior dels ensenyaments professionals d'Arts Plàstiques i Disseny i dels cursos preparatoris d'aquestes a la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8954

Data del DOGV
:   17-11-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/9673


Data del document
:   12-11-2020

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 12 de novembre de 2020, de la Direcció General de Formació Professional i Ensenyaments de Règim Especial, per la qual s'estableix el currículum del programa experimental de les matèries que formen part de les proves d'accés a cicles formatius de grau mitjà i de grau superior dels ensenyaments professionals d'Arts Plàstiques i Disseny i dels cursos preparatoris d'aquestes a la Comunitat Valenciana. [2020/9673]  
  
La Llei orgànica 2/2006, de 3 de maig, d'educació, regula en el títol I, capítol VI, secció segona, els ensenyaments professionals d'Arts Plàstiques i Disseny, i estableix en els articles 51, 52 i 53 la seua organització, els requisits d'accés i la titulació a la qual condueixen els ensenyaments esmentats.  
El Reial decret 596/2007, de 4 de maig, pel qual s'estableix l'ordenació general dels ensenyaments professionals d'Arts Plàstiques i Disseny, regula en el capítol V els aspectes bàsics relatius a l'accés i l'admissió a aquests ensenyaments. Així, es concreta que per a accedir al grau mitjà i al grau superior d'aquests ensenyaments, a més de complir els requisits acadèmics, l'alumnat haurà de superar una prova específica que permeta demostrar les aptituds i els coneixements artístics necessaris per a cursar amb aprofitament els ensenyaments de què es tracte. D'altra banda, es regulen les proves d'accés per a l'alumnat que no estiga en possessió dels requisits acadèmics d'accés, les quals constaran d'una part general i d'una part específica.  
L'Ordre 13/2018, de 18 d'abril, de la Conselleria d'Educació, Investigació, Cultura i Esport, per la qual es regula l'accés i l'admissió als cicles formatius de grau mitjà i grau superior dels ensenyaments professionals d'Arts Plàstiques i Disseny a la Comunitat Valenciana.  
  
La Resolució de 2 de novembre de 2015, de la Direcció General de Formació Professional i Ensenyaments de Règim Especial, per la qual es modifica el currículum de les matèries que formen part de les proves d'accés a cicles formatius de grau mitjà i de grau superior de Formació Professional i dels cursos preparatoris d'aquestes a la Comunitat Valenciana.  
Per tot el que s'ha exposat, i de conformitat amb el Decret 5/2019, de 16 de juny, del president de la Generalitat, pel qual es determinen el nombre i la denominació de les conselleries, i les seues atribucions, i el Decret 7/2019, de 20 de juny, del president de la Generalitat, pel qual es determinen les secretaries autonòmiques de l'Administració del Consell, resolc:  
  
Primer. Finalitat  
Aquesta resolució té per finalitat establir el currículum de les matèries sobre les quals versaran les diferents parts de les proves d'accés als cicles formatius de grau mitjà i de grau superior, que seran, al seu torn, el currículum de les diferents matèries dels cursos preparatoris de les proves d'accés a cicles formatius, adaptats al que s'estableix en el currículum vigent a la Comunitat Valenciana, de l'ESO i del Batxillerat, respectivament.  
  
Segon. Contingut dels cursos preparatoris de les proves d'accés a cicles formatius  
Els continguts dels cursos preparatoris de les proves d'accés a cicles formatius de grau mitjà i grau superior que es realitzen en els centres educatius de la Comunitat Valenciana són els previstos en els annexos I, II, III i IV de l'Ordre 13/2018, de 18 d'abril, de la Conselleria d'Educació, Investigació, Cultura i Esport.  
  
Tercer. Currículum de les matèries de la prova d'accés a cicles formatius de grau mitjà  
El currículum dels diferents apartats de la prova d'accés als cicles formatius de grau mitjà i de les corresponents matèries dels cursos preparatoris d'aquestes és el que es detalla en l'annex I de la Resolució de 2 de novembre de 2015, de la Direcció General de Formació Professional i Ensenyaments de Règim Especial, per la qual es modifica el currículum de les matèries que formen part de les proves d'accés a cicles formatius de grau mitjà i de grau superior de Formació Professional i dels cursos preparatoris d'aquestes a la Comunitat Valenciana.  
Així mateix, el currículum de les matèries Francés i Disseny que no consten en la resolució esmentada per als cursos preparatoris és el detallat en l'annex I de la present resolució.  
  
Quart. Currículum de les matèries de la prova d'accés a cicles formatius de grau superior  
El currículum dels diferents apartats de la prova d'accés als cicles formatius de grau superior i de les corresponents matèries dels cursos preparatoris d'aquestes és el que es detalla en l'annex II de la Resolució de 2 de novembre de 2015, de la Direcció General de Formació Professional i Ensenyaments de Règim Especial, per la qual es modifica el currículum de les matèries que formen part de les proves d'accés a cicles formatius de grau mitjà i de grau superior de Formació Professional i dels cursos preparatoris d'aquestes a la Comunitat Valenciana en les matèries de Llengua i Literatura Castellana/ Valenciana, Anglés, Tractament de la Informació i Competència Digital.  
  
Així mateix, el currículum de les matèries de Francés, Història d'Espanya, Filosofia, i de les matèries específiques Disseny i Història de l'Art per als cursos preparatoris és el detallat en l'annex II de la present resolució.  
  
  
DISPOSICIONS FINALS  
  
Primera  
La present resolució farà efecte l'endemà de la publicació en el Diari Oficial de la Generalitat Valenciana.  
  
Segona  
Contra la present resolució, que no posa fi a la via administrativa, es pot interposar un recurs d'alçada davant de la secretària autonòmica d'Educació i Formació Professional en el termini d'un mes a comptar des de l'endemà de la publicació en el Diari Oficial de la Generalitat Valenciana, de conformitat amb els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 12 de novembre de 2020.- El director general de Formació Professional i Ensenyaments de Règim Especial: Manuel Gomicia Giménez.  
  
  
ANNEX I  
Francés  
  
Bloc 1. Continguts funcionals  
Comprensió oral  
- Seguir una conversa senzilla i reaccionar adequadament a les intervencions que se li adrecen.  
- Comprendre informacions sobre persones, objectes, activitats, serveis i llocs.  
- Seguir indicacions detallades sempre que estiguen contextualitzades.  
- Comprovar i confirmar informació en una conversa senzilla, encara que es demane que li repetisquen el que s'ha dit.  
- Seguir intervencions, exposicions, descripcions i narracions curtes articulades amb claredat i una certa lentitud en llengua estàndard, contextualitzades i sobre temes coneguts, per a satisfer necessitats bàsiques.  
- Extraure els punts principals i alguna informació detallada de missatges orals emesos per mitjans audiovisuals, en bones condicions acústiques.  
  
Expressió i interacció oral  
- Establir contactes socials i abordar converses amb intercanvi d'informació i opinions sobre assumptes quotidians.  
- Emetre missatges orals referents a situacions comunicatives habituals.  
- Prendre part en converses sobre temes generals.  
- Utilitzar les fórmules habituals de cortesia per a les relacions socials.  
- Donar informació personal, expressar gustos, fer suggeriments i oferiments i demanar permís.  
  
Comprensió lectora  
- Llegir de manera comprensiva i autònoma textos senzills i reconéixer la intenció comunicativa concreta.  
- Desenvolupar estratègies de comprensió de textos per a obtindre informació i interpretar-los.  
- Localitzar informació específica en textos curts.  
- Comprendre la descripció de situacions i esdeveniments habituals o pròxims, amb l'ajuda del context i del suport visual i icònic.  
  
- Seguir instruccions senzilles.  
Expressió i interacció escrita.  
- Escriure textos curts i senzills sobre necessitats personals i situacions de la vida quotidiana seguint les convencions i formats adequats a cada tipus de text, i utilitzant frases senzilles connectades amb elements de cohesió bàsics.  
- Escriure missatges a interlocutors concrets per a donar informació personal, descriure experiències, habilitats, interessos, etc.  
- Utilitzar tècniques i recursos per a revisar i millorar el text escrit  
- Planificar l'escrit d'acord amb la situació comunicativa i a partir de la generació d'idees i la seua organització.  
  
Bloc 2. Dimensió actitudinal cap a la llengua, societat i cultura  
- Mostrar una actitud oberta i respectuosa davant d'elements diferencials entre la llengua estrangera i la llengua pròpia.  
- Apreciar que l'estudi d'altres llengües i les seues cultures constitueix un mitjà per a conéixer i valorar la multiculturalitat i afavorir l'entesa intercultural i internacional.  
- Adoptar una actitud favorable a la comunicació respectuosa, fluida i gratificant, per tal de superar estereotips i prejudicis respecte a la vàlua i importància de les diverses llengües, així com de les seues varietats dialectals.  
- Manifestar una actitud de confiança en la pròpia capacitat d'aprenentatge i ús de les llengües estrangeres i participar activament en el control i l'avaluació del propi aprenentatge.  
- Conscienciar sobre el valor de la pròpia llengua com a vehicle d'identitat cultural i utilitzar-la com a instrument per a l'adquisició de nous aprenentatges, el desenvolupament del pensament i la comprensió i anàlisi de la realitat social, econòmica i cultural.  
- Desenvolupar estratègies de comunicació elementals, en llengua estrangera, afavoridores de l'aprenentatge autònom de llengües.  
  
Bloc 3. Àrees temàtiques  
- Consolidar el domini verbal i escrit d'aspectes gramaticals per a fer-los servir en les quatre destreses.  
- Consolidar el domini verbal i escrit del vocabulari bàsic en les diferents situacions que exigeixen les quatre destreses.  
- Dominar les funcions comunicatives bàsiques.  
  
Criteris d'avaluació  
1. Interpreta correctament les instruccions per a la resolució de les tasques.  
2. Comprén la informació general i específica de textos senzills en format de tipologia diversa, sobre temes de la vida quotidiana.  
3. Usa estratègies adquirides en altres situacions per a la comprensió i interpretació de textos diversos, com ara: ús dels coneixements previs sobre el tema i la situació, identificació de paraules clau, de funcions comunicatives, de la intenció de qui parla, i dels elements paralingüístics.  
4. Selecciona informació i dades concretes a partir de textos senzills.  
  
5. Utilitza expressions habituals i lèxic sobre temes d'interés personal, general i quotidians, i diferenciar situacions comunicatives formals i informals.  
6. Redacta idees senzilles, mitjançant frases simples, qüestionaris o formularis, de manera organitzada i entenedora.  
7. Expressa per escrit el contingut d'un text mitjançant la traducció no literal sense diccionari i amb llista, si és el cas, de vocabulari.  
8. Elabora notes i escrits breus per a la comunicació personal i laboral.  
9. Identifica i usa elements lingüístics bàsics i habituals en la comunicació oral i escrita.  
10. Interpreta lèxic divers en situacions de comunicació personals i laborals habituals utilitzant estratègies com el context i els coneixements previs.  
11. Produeix textos escrits de tipologia diversa utilitzant estructures bàsiques, connectors senzills i lèxic adequat, respectant regles fonamentals d'ortografia i puntuació.  
12. Domina els aspectes lingüístics i els aplica en les situacions funcionals esmentades.  
13. Mostra interés per l'aprenentatge de la llengua estrangera i la seua cultura.  
14. Participa en totes les tasques i utilitza estratègies de comunicació elementals per resoldre-les.  
15. Valora la importància de l'aprenentatge d'altres llengües i cultures com a enriquiment personal.  
16. Controla els mecanismes d'autoavaluació i és conscient del seu procés d'aprenentatge.  
  
  
Disseny  
  
Bloc 1 Comunicació visual.  
- La percepció visual.  
- Tipus de comunicació visual: Objectiva, publicitària i artística.  
  
Bloc 2 Elements gràfics.  
- El punt, la línia, el pla i la textura.  
  
Bloc 3 Espai i volum  
- Tècniques per a donar sensació de profunditat. Solapament, variació de grandària, altura relativa, línies convergents, desenfocament i contrast.  
  
Bloc 4 Color.  
- Física del color.  
- Psicologia del color.  
- Gammes o famílies de colors.  
- Contrast i harmonia de color.  
- Tècniques seques.  
  
Bloc 5 Proporció i escala.  
- Proporció i desproporció.  
- Encaix i tècniques de mesura del dibuix del natural.  
- Escales d'augment, de reducció i escala natural. Expressió gràfica i numèrica.  
  
Bloc 6 Composició  
- Adequació a l'espai.  
- Línies i formes geomètriques com a esquemes compositius.  
- Alternança, simetria, ritme, repetició.  
- Regla dels terços  
  
Bloc 7 Disseny.  
- Forma i funció en el disseny  
  
Criteris d'avaluació  
1. Analitzar missatges visuals de diferents tipus i entendre quins recursos s'utilitzen per a aconseguir el seu objectiu.  
2. Utilitzar els diferents elements gràfics de manera expressiva.  
3. Aplicar varietat de recursos per a donar sensació de profunditat en representacions planes.  
4. Utilitzar gammes de color per a donar sensacions diferents: fred, calidesa, harmonia i contrast.  
5. Aplicar la desproporció com a element expressiu.  
6. Diferenciar les diferents classes d'escales i aplicar-les per a la representació objectiva.  
7. Adequar les representacions a la grandària del format utilitzat.  
8. Aplicar composicions que reforcen el significat del missatge que es vol transmetre.  
9. Diferenciar la forma i la funció en el disseny.  
10. Valorar l'equilibri entre l'estètica i la funcionalitat d'un objecte.  
  
  
  
  
ANNEX II  
Francés  
  
Continguts funcionals  
- Descriure i comparar persones i objectes.  
- Demanar i generar informació sobre esdeveniments.  
- Resumir textos senzills.  
- Narrar esdeveniments i fets presents, passats i futurs.  
- Expressar les nocions d'existència i inexistència, presència o absència, disponibilitat o indisponibilitat, capacitat o incapacitat, quantitat, mesura i pes.  
- Expressar certesa i dubte. Expressar un fet com a possible o impossible, probable o improbable, necessari o obligatori/prohibit, i com a conseqüència lògica d'un altre fet.  
- Expressar opinions, sentiments, interés, preferència, gaudi, acord o desacord, lament i perdó.  
- Demanar i donar instruccions.  
- Suggerir, aconsellar i recomanar una actuació.  
- Convidar a fer alguna cosa.  
- Demanar/donar/denegar permís per a fer alguna cosa i perquè algú faça alguna cosa.  
- Reproduir preguntes i informacions que algú ha fet o ha difós.  
  
- Expressar intenció, desig, voluntat o decisió de fer alguna cosa, o que algú faça alguna cosa, i oferir-se o negar-se a fer alguna cosa.  
Àrees temàtiques  
- Informació personal, aspecte físic, caràcter, família, amics, interessos, etc.  
- Professions i ocupacions: tipus de treball, lloc, formació, condicions, ingressos, etc.  
- L'habitatge: situació, tipus, mobiliari, serveis, etc.  
- Educació, assignatures, escolarització.  
- Oci: aficions, esports, música, premsa, cinema, teatre, etc.  
- Viatges i mitjans de transport: vacances, hotels, idiomes.  
- Relacions socials: invitacions, correspondència, etc.  
- Salut, benestar i medi ambient: parts del cos, malalties, accidents i serveis mèdics.  
- Botigues i llocs on anar a comprar; aliments i begudes, roba, preus, mesures.  
- Serveis: correus, telèfons, bancs, policia, etc.  
- Llocs i països: accidents geogràfics, orientacions i distàncies.  
  
Criteris d'avaluació  
1. Resumir textos descriptius, narratius o informatius, seqüenciant ordenadament les idees amb coherència discursiva, correcció ortogràfica i gramatical i amb el lèxic adequat.  
2. Redactar textos breus descriptius, narratius o informatius senzills, a partir del seu repertori propi, amb correcció textual, gramatical, ortogràfica, de manera estructurada i amb coherència discursiva.  
  
3. Redactar qüestionaris breus per a obtindre informació i cartes senzilles dirigides a persones o institucions, amb correcció textual, gramatical, ortogràfica i de manera estructurada a partir d'una finalitat definida prèviament.  
4. Formalitzar amb correcció i pulcritud qüestionaris, formularis i impresos habituals en la vida quotidiana.  
5. Assenyalar el significat de paraules, elements de frases o frases a partir de la informació donada pel context i el bagatge lingüístic i cultural propi.  
6. Respondre a qüestions relacionades amb la vida quotidiana, de manera escrita, amb correcció textual i gramatical.  
  
  
  
  
  
Història d'Espanya  
  
Bloc 1: L'Antic Règim a Espanya  
- Característiques generals: cronologia, sistema polític, economia i societat.  
- La Il·lustració i el despotisme il·lustrat de Carles III  
  
Bloc 2: La crisi de l'Antic Règim (1808- 1833)  
- La Guerra del Francés (1808-1814)  
- Les Corts de Cadis i la Constitució de 1812  
€ El regnat de Ferran VII i l'emancipació de l'Amèrica hispana (1814-1833)  
  
Bloc 3: La construcció de l'Estat liberal (1833-1874)  
- La implantació del liberalisme: progressistes i moderats  
- El Sexenni democràtic: Revolució de 1868. Amadeu de Savoia i la I República  
- Transformacions agràries i el procés d'industrialització  
- La societat del segle XIX. Els primers moviments socials.  
  
Bloc 4: La Restauració monàrquica (1874- 1931)  
- El nou sistema polític: bipartidisme, torn pacífic i forces polítiques  
  
- El regnat d'Alfons XII: puixança dels nacionalismes i la crisi del 98  
€ El regnat d'Alfons XIII: crisi i col·lapse del sistema de la Restauració (1902-1923)  
- La dictadura de Primo de Rivera (1923-1931) i la caiguda de la monarquia  
- Economia i societat en el primer terç del segle XX.  
  
Bloc 5: La Segona República i la Guerra Civil (1931-1939)  
- Segona República (1931-1936): etapes, reformes i dificultats  
- Guerra Civil (1936-1939): el colp militar, republicans i nacionals i el context internacional  
  
Bloc 6: La dictadura franquista (1939-1975)  
- Bases ideològiques, polítiques i socials del franquisme  
- Postguerra (1939-1959). Anys 40: repressió, autarquia i la Segona Guerra Mundial  
- Anys 50: reconeixement exterior i obertura econòmica  
- Desenvolupisme (1959-1975). Canvis econòmics, socials i culturals.  
Crisi i final de la dictadura  
  
Bloc 7: La Transició democràtica (1975-1981)  
7.1- Situació i forces polítiques a la mort de Franco  
7.2- Etapes i governs d'Adolfo Suárez: Llei per a la reforma política, Eleccions democràtiques 1977 i 1979, Pactes de la Moncloa, Constitució de 1978.  
  
Criteris d'avaluació  
1. Explicar l'evolució de la monarquia hispànica en el segle XVI i la seua decadència en el XVIII.  
2. Examinar les reformes de Borbons del segle XVIII i relacionar-les amb les polítiques il·lustrades.  
3. Interpretar la Constitució de 1812 i la labor de les Corts de Cadis en el context de la Guerra del Francés.  
4. Conéixer les lluites entre liberals i absolutistes en el regnat de Ferran VII i explicar la fallida de la monarquia i el procés d'independència de les colònies americanes.  
5. Analitzar els canvis i conflictes que va suposar la formació de l'Estat liberal i interpretar el Sexenni revolucionari com una investigació d'alternatives democràtiques a la monarquia isabelina.  
6. Descriure les condicions de vida de la burgesia i de les classes treballadores lligades a les reformes liberals amb el naixement del moviment obrer.  
7. Interpretar l'evolució demogràfica i econòmica durant el segle XIX i els inicis del XX amb el debat entre proteccionistes i lliurecanvistes en el context de les dificultats pel desenvolupament econòmic.  
8. Explicar la concepció i el funcionament real del sistema polític de la Restauració monàrquica.  
9. Interpretar la dictadura de Primo de Rivera com una solució autoritària al sistema polític de la Restauració i les seues limitacions per a integrar el nacionalisme i el moviment obrer.  
10. Interpretar la Segona República com una solució democràtica al sistema en un context internacional de crisi econòmica i conflictivitat social i analitzar cada una de les seues etapes.  
11. Conéixer les causes i conseqüències de la Guerra Civil i el seu context internacional.  
12. Explicar les bases i l'evolució de la dictadura franquista i les transformacions que es van produir amb la situació internacional i interpretar la seua crisi com a resultat de les contradiccions i conflictes que aquests canvis van provocar.  
13. Descriure el procés de transició des del franquisme a la democràcia i la celebració de les primeres eleccions democràtiques.  
14. Diferenciar el nou model d'Estat establit en la Constitució de 1978 de la dictadura franquista i interpretar el pacte constitucional com un ampli acord social i polític.  
  
  
Filosofia  
  
Bloc 1: Què és la filosofia-  
- Pas del mite al logos.  
- Branques teoricopràctiques de la filosofia.  
- Etapes històriques de la filosofia.  
- La filosofia en l'actualitat.  
  
Bloc 2: D'on venim-  
- L'origen de la vida.  
- Fixisme i creacionisme.  
- Teories evolucionistes: lamarckisme, darwinisme, mutacionisme, neodarwinisme.  
Antropogènesi: processos d'hominització i humanització.  
- Ésser humà i societat: identitat personal i identitat social.  
  
Bloc 3: Qui som-  
- L'ésser humà com a ésser natural i cultural: Diferents concepcions filosòfiques del terme naturalesa. Identitats culturals i relacions entre cultures: etnocentrisme, relativisme cultural, universalisme cultural, multiculturalisme i interculturalisme.  
- L'ésser humà com a ésser espiritual o material: Diferents concepcions filosòfiques sobre el monisme i el dualisme antropològic.  
- L'ésser humà com a ésser racional o passional: De l'ànima racional en Plató al Superhome en Nietzsche.  
- L'ésser humà com a ésser lliure o determinat: El lliure albir, l'atzar, el destí, el determinisme i les seues classes.  
  
Bloc 4: Com comportar-nos-  
- L'ètica com a fonament de l'acció moral.  
- Classificacions ètiques: Ètiques heterònomes i autònomes: Ètiques materials i formals. Ètiques teleològiques i deontològiques. Ètiques cognoscitives i no cognoscitives.  
- Principals teories ètiques: Intel·lectualisme moral de Sòcrates. Relativisme moral dels sofistes. La justícia com a virtut eticopolítica en Plató. La felicitat en Aristòtil. Les escoles hel·lenístiques. L'emotivisme en Hume. Deure i bona voluntat en Kant.  
  
Bloc 5: Què podem conéixer-  
- El coneixement científic: Cosmologies de l'antiguitat i de l'edat mitjana. La revolució científica del Renaixement. Mètodes deductiu i inductiu. Conseqüències filosòfiques del nou model científic. Cosmovisió actual. Implicacions filosòfiques de la física quàntica.  
- El coneixement filosòfic: Llenguatge, pensament i realitat. Realitat i veritat. Criteris per a reconéixer la veritat: evidència i intersubjectivitat. Possibilitat i límit del coneixement humà: dogmatisme, escepticisme, criticisme, relativisme, perspectivisme. Alguns models filosòfics d'explicació del coneixement: racionalisme, empirisme i criticisme.  
  
  
Bloc 6: Per què obeïm-  
- Legalitat i legitimitat.  
- Legitimació del poder.  
- Relació entre individu, societat i poder polític. Naturalisme: Aristòtil i Tomàs d'Aquino. Contractualisme: Hobbes, Locke i Rousseau.  
- El concepte d'Estat i la seua evolució històrica: L'Estat absolutista. L'Estat liberal. L'Estat comunista. L'Estat de dret, democràtic i social. Fonaments filosòfics.  
  
Bloc 7: On anem-  
Ètica del segle XIX: L'Utilitarisme.  
Filòsofs de la sospita: Nietzsche: vitalisme irracionalista. Marx: socialisme científic.  
Freud: psicoanàlisi.  
Ètiques del segle XX: Ètica discursiva: Apel i Habermas. Teoria de la justícia: Rawls.  
Els drets humans. El saber filosòfic i altres sabers: saber vulgar, ciència i teologia.  
  
Criteris d'avaluació  
1. Llegir i entendre textos filosòfics d'extensió breu.  
2. Analitzar textos filosòfics d'extensió breu reconeixent la tesi i l'argumentació, o les idees principals, del fragment.  
3. Dominar la terminologia conceptual pròpia de l'assignatura.  
4. Definir termes que apareixen en un text, i ampliar-ne l'explicació amb coneixements adquirits d'altres autors i corrents filosòfics.  
  
5. Redactar sobre diferents temàtiques filosòfiques utilitzant informació obtinguda de diferents fonts.  
6. Dissertar sobre diferents problemàtiques filosòfiques, argumentant o exposant idees, de manera crítica i reflexiva.  
7. Relacionar idees filosòfiques amb fets d'actualitat o amb fets històrics rellevants.  
8. Contextualitzar històricament les diferents etapes de la filosofia.  
9. Reconéixer l'origen i les disciplines teoricopràctiques de la filosofia, així com l'especificitat del saber filosòfic enfront d'altres sabers.  
10. Reconéixer les implicacions filosòfiques de l'evolució.  
11. Identificar les característiques constitutives de l'ésser humà des de plantejaments filosòfics divergents.  
12. Comprendre les principals teories ètiques com a fonament de l'acció moral.  
13. Entendre la repercussió de la investigació científica en el saber filosòfic.  
14. Conéixer la problemàtica del coneixement humà des de diferents sistemes filosòfics.  
15. Saber quins fonaments filosòfics i quines teories polítiques han sigut necessàries per a arribar a constituir estats de dret, democràtics i socials.  
16. Determinar la filosofia de la sospita com a crítica a la cultura occidental.  
17. Convindre que el diàleg, la justícia social i els drets humans estableixen un sistema de valors que permeten millorar la societat i la política.  
  
  
Disseny  
  
Bloc 1 Comunicació visual.  
- El llenguatge visual, funcionament, analogies amb altres llenguatges.  
- Figures retòriques aplicades al llenguatge visual.  
  
Bloc 2 Elements gràfics.  
- El punt, la línia, el pla i la textura.  
  
Bloc 3 Espai i volum  
- Vistes dièdriques per a la representació de peces i d'espais.  
- Perspectiva isomètrica i cavallera a mà alçada  
- Perspectiva cònica frontal i obliqua a mà alçada.  
  
Bloc 4 Color.  
- Física del color. Mescles i relacions entre colors.  
- Psicologia del color. El color en la publicitat.  
- Contrast harmònic.  
- Tècniques seques.  
  
Bloc 5 Proporció i escala.  
- Encaix i tècniques de mesura del dibuix del natural.  
- Escales d'augment, de reducció i escala natural.  
- Escala gràfica i escala numèrica.  
  
Bloc 6 Composició  
- Adequació a l'espai.  
- Línies i formes geomètriques com a esquemes compositius.  
- Alternança, simetria, ritme, repetició.  
- Regla dels terços  
- Compondre amb la divisió àuria.  
  
Bloc 7 Àmbits del disseny.  
- Disseny gràfic.  
- Disseny industrial.  
- Disseny d'interiors.  
- Disseny web.  
- Disseny de moda i tèxtil.  
  
Criteris d'avaluació  
1. Analitzar i crear imatges utilitzant figures retòriques com la hipèrbole, la metàfora o sinècdoque.  
2. Utilitzar els diferents elements gràfics per a descriure formes o qualitats dels objectes.  
3. Aplicar la perspectiva isomètrica i cònica a mà alçada per a representar objectes o espais.  
4. Conéixer la nomenclatura de les diferents mescles de colors.  
5. Utilitzar el color per a crear contrastos controlats en les composicions.  
6. Aplicar la desproporció com a element expressiu.  
7. Diferenciar les diferents classes d'escales i aplicar-les per a la representació objectiva de peces de diferents mesures i d'espais.  
8. Adequar les representacions a la grandària del format utilitzat.  
9. Aplicar composicions que reforcen el significat del missatge que es vol transmetre.  
10. Reconéixer les particularitats dels diferents àmbits del disseny.  
  
11. Definir objectes de disseny d'una manera bàsica amb el llenguatge específic propi, almenys, d'un dels àmbits del disseny estudiats.  
  
  
Història de l'Art: Art Modern i Contemporani  
  
Bloc 1: Introducció: què és l'art-  
- Els orígens de l'expressió artística.  
- Possibles funcions de les manifestacions artístiques.  
- Disciplines i tècniques artístiques.  
- Comentari d'una obra artística.  
- Característiques bàsiques de les manifestacions artístiques i estils anteriors a l'edat contemporània: prehistòria, edat antiga, edat mitjana i edat moderna.  
  
Bloc 2: L'art en l'edat contemporània  
- La Il·lustració, punt de partida de l'edat contemporània.  
- Concepte d'art modern i concepte d'art contemporani.  
- El neoclassicisme: una nova mirada a l'antiguitat clàssica.  
  
Bloc 3: El romanticisme  
- Característiques generals del moviment romàntic.  
- Goya, entre la Il·lustració i el romanticisme.  
- Pintura romàntica a Europa: França, Anglaterra i Alemanya.  
- Arquitectura: historicisme i eclecticisme.  
  
Bloc 4: L'art de la segona meitat del segle XIX  
- Realisme, impressionisme i postimpressionisme.  
- Arquitectura dels nous materials. L'Escola de Chicago.  
- El moviment Art & Crafts.  
- El modernisme.  
- Els inicis de la fotografia i del cinema.  
- El cartell publicitari com a nou llenguatge artístic.  
  
Bloc 5: L'art de la primera meitat del segle XX  
- Les primeres avantguardes. Fauvisme, cubisme, expressionisme, futurisme, dadaisme, art abstracte, pintura metafísica i surrealisme.  
- El moviment modern en l'arquitectura i el disseny. Funcionalisme i racionalisme. L'Escola Bauhaus. Organicisme. Neoplasticisme holandés.  
- L'art i l'arquitectura déco.  
  
Bloc 6: Les segones avantguardes i l'art contemporani  
- La segona avantguarda: Informalisme. Expressionisme abstracte. Pop art. Minimalisme. Art d'acció, art corporal i art conceptual. Art cinètic i Op art. Art povera. Land Art. Hiperrealisme.  
- Tendències postmodernes en les arts plàstiques. Arquitectura postmoderna.  
- High-tech i arquitectura d'autor.  
- L'expressió artística del segle XXI: interdisciplinarietat, noves tecnologies, globalització, compromís social i emergència ecològica.  
  
Criteris d'avaluació  
1. Identificar els principals estils artístics de l'edat contemporània.  
  
2. Analitzar obres artístiques de manera intel·ligible i integrant, almenys, diversos aspectes o dimensions: forma, tècnica, iconografia, iconologia (interpretació), context, etc.  
3. Redactar comentaris d'obres d'art i desenvolupar continguts conceptuals bàsics amb correcció lingüística i amb un vocabulari específic apropiat.  
4. Diferenciar i/o explicar correctament les característiques distintives dels estils i creacions artístiques capitals.  
5. Conéixer algunes de les obres més rellevants de l'art modern i contemporani i entendre el seu sentit i funció en el context històric en què van ser creades.  
6. Entendre la necessitat de posar en valor el patrimoni artístic de la humanitat i de preservar-lo per a les generacions futures com a expressió de la diversitat cultural i identitària dels grups humans i dels individus.  
7. Reflexionar al voltant del fet artístic de tots els temps, tant del passat com de l'època contemporània, amb criteri propi però amb comprensió del context i amb respecte fins i tot cap a les manifestacions artístiques que puguen no agradar personalment.  
8. Comprendre l'art com un element consubstancial a la nostra espècie, la qual necessita la creació d'universos simbòlics per a relacionar-se amb el medi que ocupa i transforma, així com per a crear vincles que cohesionen internament els subjectes col·lectius.  
9. Comprendre i analitzar textos breus que tracten sobre art o història de l'art.  
10. Respondre correctament a preguntes de resposta tancada relatives al contingut d'un text o ben relatives a les característiques d'un estil artístic o d'una obra artística en particular.